केरल में नरसंहार के विरोध में प्रदर्शन
गांधी तिराहे से निकाली मोटर साइिकल रैली
दौसा|केरलमेंहिंदुओं की हत्या के विरोध में अरावली विचार मंच के बैनर तले शुक्रवार को कलेक्ट्रेट पर धरना प्रदर्शन किया गया।विभिन्न हिंदूवादी संगठनों के कार्यकर्ताओं ने गांधी तिराहे से मोटर साइकिल रैली निकाली। रैली आगरा रोड, पीजी कॉलेज, सोमनाथ चौराहा होते हुए कलेक्ट्रेट पहुंची, जिसमें हाथों में केसरिया ध्वज लिए कार्यकर्ता केरल की माकपा सरकार के विरोध में नारेबाजी करते चल रहे थे। कलेक्ट्रेट पर कार्यकर्ताओं ने धरना देकर विरोध प्रदर्शन किया। इस दौरान वक्ताओं ने कहा कि माकपा के नेतृत्व में वामपंथी लोकतांत्रिक मोर्चा के सत्ता में आने के बाद राष्ट्रवादी विचारधारा के लोगों पर निरंतर हमले एवं सुनियोजित हिंसा हो रही है। अब तक 300 से अधिक संघ के ऊर्जावान युवा कार्यकर्ताओं की हत्या एवं हजारों महिला-पुरुषों पर प्राण घातक हमले किए गए हैं। आरएसएस के जिला प्रचार प्रमुख परमानंद शर्मा ने कहा कि केरल सरकार को बर्खास्त किया जाए अन्यथा हिंदू समाज को बड़ा आंदोलन करने के लिए मजबूर होना पड़ेगा।
प्रधानमंत्री के नाम सौंपा ज्ञापन
धरनेके बाद कार्यकर्ताओं ने कलेक्टर को प्रधानमंत्री के नाम ज्ञापन सौंपा। जिसमें केरल में नरसंहार रोकने तथा माकपा के नेतृत्व वाली सरकार को बर्खास्त करने की मांग की। विश्व हिंदू परिषद, भाजपा, एबीवीपी, भारतीय किसान संघ, भारतीय मजदूर संघ, ग्राहक पंचायत सहित हिंदूवादी संगठनों के कार्यकर्ताओं ने प्रदर्शन में भाग लिया।
दौसा. कलेक्ट्रेटपर धरना देते हिंदू संगठनों के कार्यकर्ता।
bho_Deva bho_Deva hin_Deva hin_Deva hin_Deva bho_Deva